Matteus 6:6 Ons het gister gesien dat ons nie in die openbaar moet bid om deur ander mense geprys te word nie. Dit is in die HERE se oë nie reg om ons eie eer deur die gebede te soek nie. Beteken dit nou dat ons nie in de openbaar moet bid nie? Nee! Ons vind in die Bybel baie voorbeelde van openbare gebede wat goed is. Ek noem ’n enkele voorbeeld: Salomo by die inwyding van die tempel. 2 Kron 6:14-42; ’n aantal Leviete in Neh 9; Petrus in Handelinge 4. Ons kan ook dink aan die Here Jesus se gebed in Joh 17. Die openbare gebed is nie verkeerd nie. As dit gedoen word om regtig saam die HERE te soek en saam ons afhanklikheid van die HERE te bely. Ook om saam ons sondes te bely en vergifnis te vra. As dit maar nie so is dat ons ’n klop op ons skouer soek nie. Dit is goed om in ’n restourant te bid vir die kos om so getuies van Christus te wees. Dan is daar ook ’n duidelike aanleiding dat ons dit doen want ons het die kos van die HERE gekry en daarby pas ons gebed en ons dank aan Hom.
’n Mooi voorbeeld uit die geskiedenis dat dit nie om ons eie eer by die gebed mag gaan nie, kom uit die lewe van Abraham Kuyper. Hierdie man was onder die gereformeerdes in Nederland aan die einde van die 19e en die begin van die 20e eeu baie gesien. Mense vra hom op ’n vergadering om vir die kos te bid. Hulle dink dat nou ’n imponerende gebed sal kom. Kuyper voel hierdie verwagting en bid: “HERE, wil u hierdie kos seën. Om Jesus ontwil. Amen” Die regte gebed op die regte tyd.